अग्रसेन भवन में श्री सुंदरकांड पाठ भजन अमृत वर्षा में उमड़े श्रद्धालु
अग्रसेनभवन में सोमवार को सुंदरकांड पाठ भजन अमृत वर्षा का आयोजन हुआ। इस मौके पर पंचमुखी बालाजी धाम चौधरीवास भक्त मंडल द्वारा भव्य कार्यक्रम का आयोजन किया गया। पवन जोशी ने प्रवचन करते हुए कहा कि अगर बजरंग बली के चरणों में दो कदम चलेंगे तो बाबा हमारे कठिन मार्गों को खोल देंगे।
उन्होंने हनुमान चालीसा की एक-एक पंक्ति की विस्तार से व्याख्या की। भजन अमृत वर्षा से पूर्व श्री पंचमुखी बाला जी का विधिवत रूप से दुग्धाभिषेक चोला एवं शृंगार किया। भाई सोनू मोनू जोशी द्वारा संगीतमय सामूहिक श्री सुंदरकांड का पाठ करवाया गया। गायक कलाकार धर्मपाल शर्मा, विकास बागड़ी, संजय सिंगला सुखजीत सिंह टोनी ने सुंदर भजन पेश किए। विशेष रूप से आए महादेव आर्ट ग्रुप मनमोहक झांकियों से श्रद्धालुओं को मंत्रमुग्ध कर दिया। बाबा को 56 भोग सवामणियों का विधिवत भोग लगाया गया। कार्यक्रम में शहर के गणमान्य लोग कार्यक्रम में पधारे।
अग्रसेन भवन में चल रही भजन वर्षा के दौरान उपस्थित श्रद्धालुगण।
awa_Deva hin_Deva hin_Deva hin_Deva